钦定古今图书集成/明伦汇编/氏族典/第440卷 > 贾邦献
## 钦定古今图书集成/明伦汇编/氏族典/第440卷 > 贾邦献

按《金史贾邦献传》：“邦献，霍州霍邑县陈村人也。举进
士第，质直有勇略。元攻河东，邦献集居民为守御计。
既而兵大至，居民悉降，邦献弃其家，独与子懿保于
松平寨。是时权知州事刘珍在寨，与之共守，竟能成
功。兴定四年，兵复大至，病不能避，与懿俱被执，欲以
为镇西元帅，且持刃胁之，邦献不屈，密遣懿归松平”，
遂自刭。